
        REPUBLIKA HRVATSKA
     TRGOVAČKI SUD U SPLITU
STALNA SLUŽBA U DUBROVNIKU
        Dr. A. Starčevića 23, Dubrovnik 
Posl.br. 7. St. 701/17


REPUBLIKA   HRVATSKA
R J E Š E N J E

Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Diani Butigan Granić, kao stečajnom sucu, u postupku nad dužnikom DIVA KIARA d.o.o., Nova Mokošica, Vinogradarska 14, OIB: 82829629710, dana 13. listopada 2017.g.

r i j e š i o    j e

              Obustavlja se postupak nad dužnikom DIVA KIARA d.o.o., Nova Mokošica, Vinogradarska 14, OIB: 82829629710.

Obrazloženje

Predlagatelj  FINA je u prijedlogu predanom Trgovačkom sudu u Splitu, Stalna služba u Dubrovniku, dana 28. lipnja 2017. godine predložio otvaranje stečajnog postupka nad dužnikom DIVA KIARA d.o.o., Nova Mokošica, Vinogradarska 14, OIB: 82829629710. Rješenjem ovog suda gornji poslovni broj od 3. srpnja 2017. godine pokrenut je prethodni postupka nad dužnikom.

              U smislu čl. 5. SZ-a stečaj se može otvoriti ako sud utvrdi postojanje stečajnog razloga. Stečajni razlog su nesposobnost za plaćanje i prezaduženost. Nesposobnost za plaćanje postoji ako dužnik ne može trajnije ispunjavati svoje dospjele novčane obveze. Smatra se da je dužnik nesposoban za plaćanje ako u Očevidniku redoslijeda osnova za plaćanje koje vodi financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo na temelju valjanih osnova za plaćanje, bez daljeg pristanka dužnika naplatiti s bilo kojeg od njegovih računa ili ako nije isplatio tri uzastopne plaće koje radniku pripadaju, koja predmnijeva se neće primjenjivati ako dužnik tijekom prethodnog postupka namiri sve tražbine koje je na temelju valjanih osnova za plaćanje trebalo  naplatiti s bilo kojeg od njegovih računa ili ako dođe do pristupanja dugu.
Dana 12. listopada 2017. godine  zaprimljena je potvrda FINE od 12. listopada 2017.g. (list spisa 26) iz koje je vidljivo da dužnik ima evidentirane neizvršne osnove za plaćanje u očevidniku koji vodi FINA i to 1 dan neprekidne blokade. Tako proizlazi da je dužnik nakon podnošenja prijedloga za pokretanjem stečajnog postupka podmirio dugovanja. 
Temeljem čl. 128. st. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti, pa je stoga odlučeno kao u  izreci rješenja.
              
                                       
U Dubrovniku, 13. listopada 2017.g.


Stečajni sudac:

[bookmark: _GoBack]								Diana Butigan Granić, v.r.



POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.


DN-a:
- predlagatelju – e-oglasna 
- dužniku
- e-oglasna ploča suda 

